HRVATSKI

VAŽNO: KORIŠTENJEM SVOJEG iPHONE, iPAD ili iPOD TOUCH UREĐAJA (“UREĐAJ”), PRISTAJETE SE PRIDRŽAVATI SLJEDEĆIH ODREDBI:

A.     SPORAZUM O LICENCIRANJU APPLE iOS I iPadOS SOFTVERA
B.     APPLE PAY DODATNE ODREDBE
C.     OBAVIJESTI TVRTKE APPLE

APPLE INC
SPORAZUM O LICENCIRANJU iOS I iPadOS SOFTVERA
Licenca za jednokratnu uporabu

PAŽLJIVO PROČITAJTE OVAJ SPORAZUM O LICENCIRANJU SOFTVERA (“LICENCU”) PRIJE KORIŠTENJA UREĐAJA ILI PREUZIMANJA NADOGRADNJE SOFTVERA KOJI JE OBUHVAĆEN OVOM LICENCOM. KORIŠTENJEM SVOJEG UREĐAJA ILI PREUZIMANJEM NADOGRADNJE SOFTVERA, KAKO JE NAVEDENO, PRISTAJETE OBVEZATI SE NA PRIDRŽAVANJE ODREDABA OVE LICENCE. AKO SE NE SLAŽETE S ODREDBAMA OVE LICENCE, NEMOJTE KORISTITI UREĐAJ NI PREUZIMATI IKAKVE NADOGRADNJE SOFTVERA

AKO STE NEDAVNO KUPILI UREĐAJ I AKO SE NE SLAŽETE S ODREDBAMA LICENCE, MOŽETE VRATITI UREĐAJ TIJEKOM PERIODA POVRATA U APPLE TRGOVINU ILI OVLAŠTENOM DISTRIBUTERU OD KOJEGA STE KUPILI UREĐAJ UZ POVRAT NOVCA, PODLOŽNO POLITICI VRAĆANJA PROIZVODA KOJU MOŽETE PRONAĆI NA https://www.apple.com/legal/sales-support/.

1. Općenito
(a) Softver (uključujući Boot ROM kôd, ugrađeni softver i softver drugih proizvođača), dokumentacija, sučelja, sadržaj, fontovi i bilo koji podaci koji dolaze uz vaš Uređaj (“Originalni softver tvrtke Apple”), koji mogu biti nadograđeni ili zamijenjeni poboljšanim značajkama, nadogradnjom softvera ili softverom za obnavljanje sustava koje osigurava tvrtka Apple (“nadogradnje softvera tvrtke Apple”), bilo u memoriji samo za očitavanje, na bilo kojem drugom mediju ili u bilo kojem drugom obliku (Originalni softver tvrtke Apple i nadogradnje softvera tvrtke Apple zajedno se nazivaju “softver tvrtke Apple”), nisu vam prodani, već ih vam je tvrtka Apple Inc. (“Apple”) ustupila na uporabu isključivo prema odredbama ove Licence. Apple i ovlaštenici tvrtke Apple zadržavaju pravo vlasništva nad samim softverom tvrtke Apple i zadržavaju sva prava koja vam izričito nisu odobrena. Suglasni ste s tim da će se odredbe ove Licence primjenjivati na svaku aplikaciju marke Apple koja je ugrađena u vaš Uređaj, osim ako je toj aplikaciji dodijeljena zasebna licenca te ste suglasni da u tom slučaju odredbe te licence reguliraju uporabu te aplikacije.

(b) Apple vam po vlastitom nahođenju može omogućiti buduće nadogradnje softvera tvrtke Apple. Nadogradnje softvera tvrtke Apple, ako postoje, ne moraju nužno uključivati sve postojeće značajke softvera ili nove značajke koje Apple izdaje za novije ili druge modele Uređaja. Odredbe ove licence vrijedit će za sve nadogradnje softvera tvrtke Apple koje osigurava tvrtka Apple, osim ako je takvom ažuriranju softvera tvrtke Apple dodijeljena zasebna licenca te ste suglasni da će u tom slučaju vrijediti odredbe te licence.

(c) Ako za podešavanje novog Uređaja koristite značajku ekspresnog podešavanja baziranog na postojećem Uređaju, slažete se da se odredbe ove Licence primjenjuju na uporabu softvera tvrtke Apple na vašem novom Uređaju, osim ako nije popraćen zasebnom licencom, u kojem slučaju ste suglasni da uporabu tog softvera tvrtke Apple reguliraju odredbe te licence. Vaš će Uređaj periodično putem tvrtke Apple tražiti nadogradnje za softver tvrtke Apple. Ako je nadogradnja dostupna, ta nadogradnja bi se mogla automatski preuzeti i instalirati na vaš Uređaj i, ako je primjenjivo, na periferne uređaje. Uporabom softvera tvrtke Apple slažete se da Apple može preuzeti i automatski instalirati nadogradnju softvera tvrtke Apple na vaš Uređaj i periferne uređaje. Možete u potpunosti isključiti sve automatske nadogradnje u bilo kojem trenutku tako da promijenite postavke za automatske nadogradnje u Postavke > Općenito > Nadogradnja softvera.

2. Dozvoljene uporabe Licence i ograničenja
(a) Podložno odredbama i uvjetima ove Licence, omogućena vam je ograničena, neisključiva licenca za uporabu softvera tvrtke Apple na jednom Uređaju marke Apple. Osim kako je dozvoljeno u Odjeljku 2(b) u nastavku, te ako nije drukčije određeno zasebnim ugovorom između vas i tvrtke Apple, ova Licenca ne dopušta istovremeno postojanje softvera tvrtke Apple na više od jednog Uređaja marke Apple i ne smijete distribuirati ili omogućavati distribuciju softvera tvrtke Apple putem mreže gdje bi se mogao koristiti na više Uređaja istovremeno. Ova Licenca vam ne dodjeljuje nikakva prava na uporabu Apple vlasničkih sučelja i drugog intelektualnog vlasništva za potrebe dizajna, razvoja, proizvodnje, odobravanja ili distribucije uređaja i pribora drugih proizvođača, ili softverskih aplikacija drugih proizvođača, koji su namijenjeni korištenju uz Uređaje. Neka od tih prava dostupna su prema zasebnim licencama tvrtke Apple. Za dodatne informacije o razvoju uređaja i pribora drugih proizvođača za uporabu uz Uređaje posjetite https://developer.apple.com/programs/mfi/. Za dodatne informacije o razvoju softverskih aplikacija za Uređaje posjetite https://developer.apple.com.

(b) Podložno odredbama i uvjetima ove Licence, omogućena vam je ograničena, neisključiva licenca za preuzimanje nadogradnji softvera tvrtke Apple koje tvrtka Apple može ustupiti za vaš model Uređaja, kako biste nadogradili ili obnovili softver na svakom takvom Uređaju koji posjedujete ili kojim upravljate. Ova vam Licenca ne dopušta nadogradnju ili obnavljanje Uređaja koji ne posjedujete ili kontrolirate i ne smijete distribuirati ni omogućavati distribuciju nadogradnji softvera tvrtke Apple putem mreže gdje bi se mogao koristiti na više Uređaja ili računala istovremeno. Preuzmete li nadogradnju softvera tvrtke Apple na svoje računalo, smijete izraditi jednu kopiju nadogradnje softvera tvrtke Apple te je pohraniti na računalo u strojno čitljivom obliku isključivo iz sigurnosnih razloga, a sigurnosna kopija treba sadržavati sve obavijesti o autorskim i ostalim vlasničkim pravima koje se nalaze i na originalu

(c) U onom opsegu u kojem je Apple unaprijed instalirao aplikacije marke Apple iz trgovine App Store na vaš Uređaj u trenutku kupnje (“Unaprijed instalirane aplikacije”), trebat ćete se prijaviti u trgovinu App Store i povezati te unaprijed instalirane aplikacije sa svojim App Store računom kako biste ih mogli upotrebljavati na svojemu Uređaju. Kad povežete unaprijed instaliranu aplikaciju sa svojim App Store računom, istovremeno ćete automatski povezati sve ostale unaprijed instalirane aplikacije na svojemu Uređaju. Kad odaberete povezati Unaprijed povezane aplikacije sa svojim App Store računom, suglasni ste s tim da tvrtka Apple može odašiljati, prikupljati, čuvati, obrađivati i upotrebljavati Apple ID kojim se koristi vaš App Store račun, ali i jedinstvene identifikatore hardvera koji su prikupljeni s vašeg Uređaja kao jedinstvene identifikatore računa za potrebe provjere podobnosti vašeg zahtjeva i osiguranja pristupa Unaprijed instaliranim aplikacijama putem trgovine App Store. Ako ne želite upotrebljavati unaprijed instaliranu aplikaciju, možete je u bilo kojem trenutku obrisati sa svog Uređaja.

(d) Ne smijete i suglasni ste da nećete umnožavati (osim kako je izričito dozvoljeno ovom Licencom), rastavljati, obavljati obrnuti inženjering, rasklapati, pokušati izvlačiti izvorni kôd, dešifrirati, preinačiti ili izrađivati inačice na temelju softvera tvrtke Apple ili bilo kojih usluga koje nudi softver tvrtke Apple ili bilo koji njegov dio (osim i samo do opsega do kojeg je unaprijed utvrđeno ograničenje zabranjeno primjenjivim zakonskim propisima ili propisima odobrenja kojima je utvrđena uporaba open-source dijelova uključenih u softver tvrtke Apple) niti omogućavati drugima da čine isto. Suglasni ste da nećete ukloniti, učiniti nejasnima ili izmijeniti obavijesti o vlasništvu (uključujući obavijesti o zaštitnom znaku i autorskim pravima) koje mogu biti priložene softveru tvrtke Apple ili sadržane u njemu.

(e) Softver tvrtke Apple smije se koristiti za reprodukciju materijala sve dok je ta uporaba ograničena na reprodukciju materijala koji nisu zaštićeni autorskim pravom, materijala čija autorska prava posjedujete ili materijala za čiju reprodukciju ste ovlašteni ili vam je zakonski dopuštena. Naslov i prava na intelektualno vlasništvo u i na bilo koji sadržaj koji se prikazuje, pohranjuje ili mu se pristupa pomoću Uređaja pripadaju vlasnicima sadržaja. Takav sadržaj može biti zaštićen autorskim pravima ili drugim zakonima i ugovorima o intelektualnom vlasništvu te može biti podložan uvjetima upotrebe drugih osoba koje nude takav sadržaj. Osim ako nije drukčije propisano u ovom dokumentu, ova Licenca ne dodjeljuje vam pravo na uporabu tih sadržaja niti vam jamči daljnju dostupnost tih sadržaja.

(f) Podložno uvjetima i pravilima ove Licence, možete koristiti znakove animojija i emojija koji dolaze sa softverom tvrtke Apple ili se izrađuju njime (“Znakovi sustava”) (i) dok je softver tvrtke Apple pokrenut i (ii) za izradu vlastitog originalnog sadržaja i projekata za osobnu, nekomercijalnu uporabu. U sklopu ove Licence nije dozvoljena niti jedna druga uporaba Znakova sustava, uključujući, ali nije ograničeno na, reprodukciju, prikazivanje, učinkovitost, snimanje, objavu ili ponovnu distribuciju bilo kojeg od Znakova sustava u profitnom, neprofitnom i komercijalnom kontekstu ili kontekstu javnog dijeljenja.

(g) Kako bi se dovršili određeni prečaci radnji aplikacije i/ili web stranice (“Prečaci”), softver tvrtke Apple možda će trebati pristupiti određenim softverskim aplikacijama, uslugama ili web stranicama drugih proizvođača na vašem Uređaju (“Aplikacije drugih proizvođača”). Izričito ste suglasni i odobravate da softver tvrtke Apple pristupi i koristi ove Aplikacije drugih proizvođača u vaše ime u opsegu potrebnom za dovršetak Prečaca sa softverom tvrtke Apple. Suglasni ste da nećete prenijeti, objaviti, poslati e-mailom, odaslati, podijeliti ili na neki drugi način učiniti dostupnim bilo koji Prečac koji je uvredljiv, neprikladan ili je namijenjen bilo kojoj nezakonitoj ili nelegalnoj aktivnosti. Nadalje ste suglasni da nećete interferirati, prekidati ili stvoriti neprikladan teret na poslužitelje ili mreže koji su povezani sa softverom tvrtke Apple ili aplikacijama drugih proizvođača ili prekršiti propise, politike i procedure mreža drugih proizvođača. U mjeri u kojoj softver tvrtke Apple pristupa aplikacijama drugih proizvođača, tvrtka Apple nema izričitu ili impliciranu obvezu pružiti tehničku ili bilo koju drugu podršku za Aplikacije drugih proizvođača. Stupite u izravni kontakt s odgovarajućim prodavateljem softvera, proizvođačem softvera ili pružateljem usluga za tehničku podršku i korisničke usluge u vezi s njihovim softverom, uslugom, web stranicom i/ili proizvodima. SUGLASNI STE DA STE OBVEZANI PREMA SVIM MJERODAVNIM UVJETIMA O PRUŽANJU USLUGA I DRUGIM SPORAZUMIMA, TE DA SE PRIDRŽAVATE NJIH, U POGLEDU APLIKACIJA DRUGIH PROIZVOĐAČA KOD KORIŠTENJA SOFTVERA TVRTKE APPLE. ISKLJUČIVO STE ODGOVORNI ZA OSIGURAVANJE DA SVI PREČACI BUDU U SKLADU S MJERODAVNIM UVJETIMA ZA SVAKU APLIKACIJU DRUGOG PROIZVOĐAČA KOJU KORISTI PREČAC. TVRTKA APPLE NE JAMČI NI NA KOJI NAČIN DA SU PREČACI U SKLADU S UVJETIMA ZA BILO KOJU APLIKACIJU DRUGIH PROIZVOĐAČA I TVRTKA APPLE NIJE ODGOVORNA ZA BILO KOJE PREČACE DRUGIH PROIZVOĐAČA.

(h) Slažete se da ćete koristiti softver tvrtke Apple i usluge (kako je definirano u odjeljku 5 u nastavku) u skladu sa svim primjenjivim zakonima, uključujući i lokalne zakone zemlje ili regije u kojoj prebivate ili u kojoj preuzimate ili koristite softver tvrtke Apple i usluge. Značajke softvera tvrtke Apple i usluga možda nisu dostupne na svim jezicima ili u svim regijama, neke značajke mogu biti različite ovisno o regiji, a neke mogu biti ograničene ili nedostupne s vašeg pružatelja usluga. Wi-Fi ili mobilna podatkovna mreža potrebni su za neke značajke softvera tvrtke Apple i usluga.

(i) Uporaba trgovine App Store zahtijeva jedinstvenu kombinaciju korisničkog imena i lozinke, poznatu kao Apple ID. Apple ID također je potreban za pristup ažuriranjima aplikacija i određenim značajkama softvera tvrtke Apple i usluga

(j) Prihvaćate da mnoge značajke, ugrađene aplikacije i Usluge softvera tvrtke Apple odašilju podatke te mogu utjecati na troškove vašeg podatkovnog prometa i da ste vi odgovorni za sve takve troškove. Možete pregledavati i kontrolirati koje aplikacije mogu koristiti mobilne podatke te u postavkama mobilnih podataka pregledati i procijeniti koliko su podataka takve aplikacije upotrijebile. Osim toga, značajka Pomoć za Wi-Fi će automatski prebaciti na mobilne podatke kad imate slabiju Wi-Fi vezu, što može prouzrokovati veću uporabu mobilnih podataka te može utjecati na troškove vašeg podatkovnog prometa. Pomoć za Wi-Fi je uključena standardno, ali se može onemogućiti u Postavkama. Za više informacija pogledajte upute za uporabu svog Uređaja.

(k) Ako odaberete omogućiti automatsku nadogradnju aplikacija, vaš će Uređaj periodično putem tvrtke Apple tražiti ažuriranje za aplikacije na vašem Uređaju, a u slučaju da je ono dostupno, automatski će biti preuzeto i instalirano na vaš Uređaj. Možete u potpunosti isključiti automatsko ažuriranje aplikacija u bilo kojem trenutku tako što ćete otvoriti Postavke, dodirnuti iTunes i App Store, te pod opcijom Automatska preuzimanja isključiti Ažuriranja.

(l) Uporaba vašeg Uređaja može vas ometati u nekim okolnostima i može uzrokovati opasne situacije (primjerice, izbjegavajte tipkanje poruka kad vozite automobil ili korištenje slušalica kad vozite bicikl). Uporabom svog Uređaja, slažete se da ste odgovorni za poštivanje pravila koja zabranjuju ili ograničavaju uporabu mobilnih telefona ili slušalica (primjerice, preporuka za uporabu hands-free opcija za uspostavljanje poziva prilikom vožnje).

3. Prijenos. Ne smijete unajmljivati, iznajmljivati, posuđivati, prodavati, distribuirati ili licencirati uporabu softvera tvrtke Apple. Međutim, možete provesti jednokratni trajni prijenos svih svojih prava na softver tvrtke Apple na drugu osobu povezanu s prijenosom vlasništva vašeg Uređaja, pod uvjetima: (a) prijenos treba uključivati vaš Uređaj i sav softver tvrtke Apple, uključujući sve dijelove i ovu Licencu; (b) ne smijete zadržati nikakve kopije softvera tvrtke apple, cjelovite ili u dijelovima, uključujući kopije pohranjene na računalu ili drugom uređaju za pohranu; i (c) osoba koja prima softver tvrtke Apple treba pročitati i složiti se oko prihvaćanja odredbi i uvjeta navedenih u ovoj Licenci.

4. Pristanak na korištenje podataka. Kad koristite svoj Uređaj, vaš telefonski broj i određeni jedinstveni identifikatori vašeg Uređaja šalju se tvrtki Apple kako bi vas drugi korisnici mogli kontaktirati pomoću vašeg telefonskog broja prilikom uporabe raznih komunikacijskih značajki softvera tvrtke Apple, kao što su iMessage i FaceTime. Kad koristite iMessage, Apple može zadržati vaše poruke u kriptiranom obliku na ograničeni vremenski period kako bi osigurao njihovu isporuku. Možete isključiti FaceTime ili iMessage u postavkama aplikacije FaceTime ili Poruka na svom Uređaju. Određene značajke poput Analize, Lokacijskih usluga, Siri i Diktata mogu zahtijevati informacije s vašeg Uređaja kako bi pružale svoje odgovarajuće funkcije. Kad uključite ili koristite neku od tih značajki, dobit ćete detalje o tome koje se informacije šalju tvrtki Apple i kako se te informacije mogu koristiti. Možete saznati više tako da posjetite https://www.apple.com/privacy/. Vašim informacijama će se u svakom trenutku baratati u skladu s Appleovim pravilima privatnosti, koja možete pročitati na https://www.apple.com/legal/privacy/.

5. Usluge i materijali drugih tvrtki
(a) Softver tvrtke Apple može omogućiti pristup Appleovim aplikacijama iTunes Store, App Store, Apple Books, Game Center, iCloud, Karte i ostalim uslugama i internetskim stranicama tvrtke Apple i drugih tvrtki (zajednički i pojedinačno “Usluge”). Takve Usluge možda neće biti dostupne na svim jezicima ili u svim zemljama. Uporaba tih Usluga zahtijeva pristup internetu, a uporaba određenih Usluga može zahtijevati Apple ID, može zahtijevati od vas prihvaćanje dodatnih odredbi i može se dodatno naplaćivati. Upotrebom ovog softvera zajedno s Apple ID računom ili drugom uslugom tvrtke Apple, pristajete na primjenjive uvjete korištenja te Usluge, poput npr. najnovijih odredbi i uvjeta za Appleove medijske usluge za zemlju u kojoj pristupate tim uslugama, koji su dostupni za pregled na https://www.apple.com/legal/internet-services/itunes/.

(b) Prijavite li se za iCloud, nekim iCloud značajkama kao što su “iCloud fotografije”, “Moj Photo Stream”, “Dijeljeni albumi”, “Sigurnosna kopija” i “Pronađi moj iPhone” možete pristupati izravno iz softvera tvrtke Apple. Primate na znanje i slažete se s tim da je vaše korištenje iClouda i tih značajki podložno najnovijim odredbama i uvjetima usluge iCloud koji su dostupni za pregled na: https://www.apple.com/legal/internet-services/icloud/.

(c) Sadržaj aplikacije News. Vaša uporaba sadržaja kojima pristupate putem aplikacije News ograničena je isključivo na osobnu, nekomercijalnu uporabu, ne prenosi vam nikakvi vlasnički udio nad sadržajem i izričito isključuje, bez ograničenja, pravo na bilo kakvu komercijalnu ili promotivnu uporabu takvog sadržaja. Osim toga, zabranjeno vam je ponovno objavljivanje, ponovno odašiljanje i reproduciranje bilo koje slike kojoj ste pristupili putem aplikacije News kao samostalne datoteke.

(d) Karte. Usluge i značajka karata softvera tvrtke Apple (“Karte”), uključujući pokrivenost podataka o karti, može se razlikovati ovisno o regiji. Pri korištenju bilo kojih značajki koje se temelje na lokaciji unutar usluge Karte, npr. navigacija skretanje po skretanje, praćenje prometa ili pretraživanje lokacija, tvrtki Apple mogu se slati različite informacije, uključujući geografsku lokaciju vašeg Uređaja u stvarnom vremenu, kako bi se obradio vaš zahtjev i poboljšala usluga Karte. Apple prikuplja takve podatke o lokaciji i uporabi u obliku koji vas osobno ne identificira. Korištenjem usluge Karte slažete se i pristajete na to da tvrtka Apple, njene podružnice i agenti odašilju, prikupljaju, održavaju, obrađuju i upotrebljavaju ove informacije, kako bi omogućili i poboljšali značajke i usluge za Karte te druge proizvode i usluge tvrtke Apple. Apple također može takve informacije pružati ili u skupnom obliku ili obliku u kojem nije moguća osobna identifikacija svojim partnerima i korisnicima licence da bi se pomoglo poboljšati njihove proizvode i usluge koji se temelje na lokaciji. Možete isključiti funkcije usluge Karte koje se zasnivaju na lokaciji tako da otvorite postavku Lokacijske usluge na svojem Uređaju i isključite pojedinačne lokacijske postavke za Karte. Međutim, određene značajke usluge Karte bit će nedostupne ako isključite postavku Lokacijske usluge, primjerice navigaciju skretanje po skretanje.

(e) Shvaćate da upotrebom bilo kojih Usluga možete naići na sadržaj koji je uvredljiv, nepristojan ili nepoželjan, čiji sadržaj može i ne mora uključivati eksplicitan jezik i da rezultati bilo koje pretrage ili unos određene URL adrese mogu automatski i nenamjerno učitati linkove ili reference na neprihvatljiv materijal. Usprkos navedenom, suglasni ste s tim da Usluge upotrebljavate na vlastiti rizik i da tvrtka Apple, njene podružnice, agenti, opunomoćitelji ili ovlaštenici ne snose odgovornost prema vama za sadržaj koji je možda uvredljiv, nepristojan ili neprihvatljiv

(f) Određene Usluge mogu prikazivati, uključivati ili učiniti dostupnim sadržaje, podatke, informacije, aplikacije ili materijale drugih tvrtki (“Materijali drugih tvrtki”) ili nuditi linkove na određene internetske stranice drugih tvrtki. Upotrebom tih usluga potvrđujete i slažete se da tvrtka Apple nije odgovorna za pregled i evaluaciju sadržaja, kao ni za točnost, potpunost, pravovremenost, valjanost, usklađenost s autorskim pravima, zakonitost, pristojnost, kvalitetu ili bilo koji drugi aspekt takvih materijala drugih tvrtki ili internetskih stranica. Tvrtka Apple, njeni djelatnici, udruženja i podružnice ne jamče niti potvrđuju i ne prihvaćaju i neće snositi nikakve obveze ni odgovornosti prema vama ili bilo kojoj drugoj osobi za bilo kakve usluge, materijale ili internetske stranice trećih strana ili bilo koje druge materijale, proizvode ili usluge drugih tvrtki. Materijali drugih tvrtki i linkovi na druge internetske stranice pruženi su vam isključivo iz usluge

(g) Ni tvrtka Apple ni bilo koji od njenih pružatelja sadržaja ne jamče dostupnost, točnost, potpunost, čitljivost ili pravovremenost informacija o dionicama, lokacijskih podataka i bilo kojih drugih podataka koje prikazuje bilo koja Usluga. Financijske informacije koje prikazuje bilo koja usluga služe samo za općenitu informiranost i na njih se ne treba oslanjati kao na savjet za ulaganje. Prije provođenja bilo kakvih sigurnosnih transakcija koje se temelje na informacijama pruženim putem usluga, trebali biste se konzultirati sa stručnjakom za financije ili sigurnost koji je kvalificiran za pružanje financijskih ili sigurnosnih savjeta u vašoj zemlji ili regiji. Podaci o lokaciji koje su pružile bilo koje usluge, uključujući uslugu Apple Karte, služe samo za osnovne svrhe navigacije i planiranja te se na njih ne treba oslanjati u situacijama u kojima su potrebne precizne informacije o lokaciji ili u kojima pogrešni, netočni, nepravovremeni ili nepotpuni podaci o lokaciji mogu dovesti do smrti, ozljeđivanja ljudi, materijalne štete ili zagađenja okoliša. Suglasni ste da se rezultati koje primite od usluge Karte mogu razlikovati od stvarnih uvjeta na cesti ili terenu zbog čimbenika koji mogu utjecati na točnost podataka usluge Karte, primjerice vremena, uvjeta na cesti i prometu, geopolitičkih događaja itd. Radi vlastite sigurnosti, pri korištenju navigacije uvijek pratite postavljene znakove na cesti i tekuće stanje u prometu. Pridržavajte se pravila sigurne vožnje i prometnih propisa te obratite pozornost da pješački pravci ne moraju uključivati pločnike ili pješačke prijelaze.

(h) U mjeri u kojoj šaljete sadržaje upotrebom Usluga, dajete do znanja da imate sva prava ili da imate odobrenje ili kakvo dugo zakonsko dopuštenje za postavljanje takvog sadržaja te da takav sadržaj ne krši uvjete pružanja usluge koji se primjenjuju na Usluge. Suglasni ste s tim da Usluge sadrže vlasnički sadržaj, informacije i materijale koji su u vlasništvu tvrtke Apple, vlasnika stranice ili njihovih ovlaštenika, te da su zaštićeni primjenjivim zakonskim propisima o intelektualnom vlasništvu i ostalim zakonima, uključujući između ostalog autorsko pravo. Suglasni ste s tim da ne smijete koristiti takav vlasnički sadržaj, informacije ili materijale na bilo koji drugi način osim dozvoljene uporabe usluga ili na bilo koji način koji nije dosljedan s uvjetima ove Licence ili koji povređuje bilo koja prava na intelektualno vlasništvo treće strane ili tvrtke Apple. Niti jedan dio Usluga ne smije se reproducirati u bilo kojem obliku i ni na koji način. Suglasni ste da nećete preinačiti, iznajmljivati, unajmljivati, posuđivati, prodavati, distribuirati ili izrađivati prerađevine bazirane na uslugama na bilo koji način i da nećete ni na koji neovlašteni način iskorištavati usluge, uključujući između ostalog uporabu usluga za prijenos bilo kakvih računalnih virusa, crva, trojanskih konja ili drugog zloćudnog softvera ili za prijestupe ili opterećenje kapaciteta mreže. Suglasni ste i da nećete upotrebljavati usluge na bilo koji način za uznemiravanje, zlostavljanje, uhođenje, prijetnju, klevetanje ili drugu povredu ili kršenje prava bilo koje osobe te da tvrtka Apple nije ni na koji način odgovorna za bilo koju vašu takvu uporabu, ni za bilo kakve uznemiravajuće, prijeteće, klevetničke, uvredljive ili ilegalne poruke ili prijenose koje možete primiti uslijed upotrebe bilo koje usluge.

(i) Nadalje, usluge i materijali drugih tvrtki kojima se može pristupiti, te koji mogu biti prikazani ili povezani putem Uređaja nisu dostupni na svim jezicima ni u svim državama ili regijama. Apple ne tvrdi da su te usluge i materijali drugih tvrtki prikladni ili dostupni za upotrebu na bilo kojoj lokaciji. U mjeri u kojoj odaberete koristiti ili pristupati takvim uslugama i materijalima drugih tvrtki, to činite na vlastitu inicijativu i odgovorni ste za poštovanje svih primjenjivih zakona, uključujući između ostalog lokalne zakone te zakone o privatnosti i prikupljanju podataka. Dijeljenje ili sinkronizacija fotografija putem Uređaja može uzrokovati odašiljanje metapodataka, uključujući mjesto i vrijeme snimanja fotografije i informacije o dubini. Uporabom Appleovih usluga (kao što je iCloud fotoalbum) za dijeljenje ili sinkroniziranje takvih fotografija tvrtki Apple omogućava se primanje i pohrana takvih metapodataka. Tvrtka Apple i njeni ovlaštenici zadržavaju pravo na izmjenu, prekid, uklanjanje ili onemogućavanje pristupa bilo kojim uslugama u bilo koje vrijeme bez prethodne najave. Tvrtka Apple ni u kakvom slučaju neće biti odgovorna za uklanjanje ili onemogućavanje pristupa bilo kojim takvim uslugama. Apple također može nametnuti ograničenja na upotrebu ili pristup određenim uslugama, u bilo kojem slučaju i bez najave ili odgovornosti

6. Poništenje. Ova Licenca je na snazi do poništenja. Vaša prava prema ovoj Licenci automatski će biti poništena bez najave tvrtke Apple ako se ne pridržavate bilo koje/kojih odredbi ove Licence. Uslijed poništenja ove Licence prestajete s uporabom softvera tvrtke Apple. Odjeljci 4, 5, 6, 7, 8, 9, 12 i 13 ove Licence ostaju na snazi i nakon takvog poništenja.

7. Odricanje od jamstava
7.1     Ako ste korisnik koji je potrošač (netko tko koristi softver tvrtke Apple izvan područja trgovine, poslovanja ili profesije), možda posjedujete zakonska prava u svojoj zemlji prebivališta koja sprječavaju da se sljedeća ograničenja primijene na vas i ondje gdje su zabranjena, ona se ne primjenjuju na vas. Za dodatne informacije o vašim pravima obratite se lokalnoj organizaciji za prava potrošača.

7.2     IZRIČITO POTVRĐUJETE I SUGLASNI STE DA, DO OPSEGA DOZVOLJENOG VAŽEĆIM ZAKONOM, NA VLASTITI RIZIK UPOTREBLJAVATE SOFTVER TVRTKE APPLE I BILO KOJE USLUGE KOJE SE IZVODE ILI IM SE PRISTUPA PUTEM SOFTVERA TVRTKE APPLE TE DA SNOSITE CJELOKUPNI RIZIK GLEDE ZADOVOLJAVAJUĆE KVALITETE, UČINKOVITOSTI, TOČNOSTI I NASTOJANJA

7.3     DO NAJVEĆE MJERE KOJA JE DOPUŠTENA PRIMJENJIVIM ZAKONOM, SOFTVER TVRTKE APPLE I USLUGE OMOGUĆENE SU “KAKVE JESU” I “KAO DOSTUPNE”, SA SVIM NEDOSTACIMA I BEZ JAMSTAVA IKAKVE VRSTE TE SE TVRTKA APPLE I NJENI OVLAŠTENICI (ZAJEDNIČKOG NAZIVA “APPLE” ZA POTREBE ODJELJAKA 7 I 8) OVIME ODRIČU SVIH JAMSTAVA I UVJETA U ODNOSU NA SOFTVER TVRTKE APPLE I USLUGE, BILO IZRAŽENIH, IMPLICIRANIH ILI ZAKONSKIH, UKLJUČUJUĆI IZMEĐU OSTALOG IMPLICIRANA JAMSTVA I/ILI UVJETE PRODAJE, ZADOVOLJAVAJUĆU KVALITETU, PRIKLADNOST ZA ODREĐENU SVRHU, TOČNOST, TIHO UŽIVANJE I NEPOVREDIVOST PRAVA DRUGIH STRANA

7.4     APPLE NE JAMČI ZA NEPOSTOJANJE OMETANJA VAŠEG UŽIVANJA U SOFTVERU TVRTKE APPLE I USLUGAMA, NITI JAMČI DA ĆE SADRŽANE FUNKCIJE ILI USLUGE KOJE IZVODI ILI PRUŽA SOFTVER TVRTKE APPLE BITI U SKLADU S VAŠIM ZAHTJEVIMA, DA ĆE RAD SOFTVERA TVRTKE APPLE I USLUGA BITI NEOMETAN ILI BEZ POGREŠAKA, DA ĆE BILO KOJA USLUGA I DALJE BITI DOSTUPNA, DA ĆE GREŠKE U SOFTVERU TVRTKE APPLE ILI USLUGAMA BITI ISPRAVLJENE, NITI DA ĆE SOFTVER TVRTKE APPLE BITI KOMPATIBILAN ILI DA ĆE RADITI S BILO KOJIM SOFTVEROM, APLIKACIJAMA ILI USLUGAMA DRUGIH PROIZVOĐAČA. INSTALACIJA OVOG SOFTVERA TVRTKE APPLE MOŽE UTJECATI NA DOSTUPNOST I UPOTREBLJIVOST SOFTVERA, APLIKACIJA ILI USLUGA DRUGIH PROIZVOĐAČA, KAO I APPLE PROIZVODA I USLUGA

7.5     NADALJE, POTVRĐUJETE DA SOFTVER TVRTKE APPLE I USLUGE NISU NAMIJENJENI ILI PRIKLADNI ZA UPORABU U SITUACIJAMA ILI OKRUŽENJIMA GDJE KVAR ILI NEPRAVOVREMENOST, POGREŠKE ILI NETOČNOSTI U SADRŽAJU, PODACIMA ILI INFORMACIJAMA KOJE OMOGUĆUJE SOFTVER TVRTKE APPLE ILI USLUGE MOGU DOVESTI DO SMRTI, OZLJEĐIVANJA LJUDI, VELIKE MATERIJALNE ŠTETE ILI ONEČIŠĆENJA OKOLIŠA, UKLJUČUJUĆI IZMEĐU OSTALOG RAD NUKLEARNIH POSTROJENJA, NAVIGACIJU ZRAKOPLOVA ILI KOMUNIKACIJSKE SUSTAVE, KONTROLU ZRAČNOG PROMETA, ODRŽAVANJE ŽIVOTA ILI SUSTAVA NAORUŽANJA

7.6     NIKAKVA USMENA ILI PISANA INFORMACIJA ILI SAVJET KOJI PRUŽI TVRTKA APPLE ILI NJEN OVLAŠTENI PREDSTAVNIK NE PREDSTAVLJA JAMSTVO. AKO SE POKAŽE DA SU SOFTVER TVRTKE APPLE ILI USLUGE NEISPRAVNE, PREUZIMATE CIJELI IZNOS CIJENE SVIH POTREBNIH SERVISIRANJA, POPRAVAKA ILI KOREKCIJA. ODREĐENI PRAVNI SUSTAVI NE DOPUŠTAJU IZUZIMANJE IMPLICIRANIH JAMSTAVA ILI OGRANIČENJE VAŽEĆIH USTAVNIH PRAVA POTROŠAČA, STOGA SE GORE NAVEDENA IZUZIMANJA I OGRANIČENJA MOŽDA NE ODNOSE NA VAS

8. Ograničenje odgovornosti. DO MJERE DO KOJE NIJE ZABRANJENO ZAKONOM, TVRTKA APPLE, NJENE PODRUŽNICE, AGENTI ILI OPUNOMOĆITELJI NI U KOJEM SLUČAJU NISU ODGOVORNI ZA OZLJEĐIVANJE LJUDI ILI ZA BILO KOJU NENAMJERNU, POSEBNU, NEIZRAVNU ILI POSLJEDIČNU ŠTETU, UKLJUČUJUĆI IZMEĐU OSTALOG ŠTETU USLIJED GUBITKA PROFITA, OŠTEĆIVANJA ILI GUBITKA PODATAKA, NEMOGUĆNOSTI PRENOŠENJA ILI PRIMANJA BILO KAKVIH PODATAKA (UKLJUČUJUĆI IZMEĐU OSTALOG UPUTE, ZADATKE I MATERIJALE ZA OBUKU) USLIJED PREKIDA U POSLOVANJU ILI ZA BILO KOJU DRUGU KOMERCIJALNU ŠTETU ILI GUBITKE, KOJI MOGU NASTATI USLIJED ILI BITI U VEZI S VAŠOM UPORABOM ILI NEMOGUĆNOŠĆU UPORABE SOFTVERA I USLUGA TVRTKE APPLE ILI BILO KOJIH SOFTVERA, APLIKACIJA ILI USLUGA DRUGIH PROIZVOĐAČA U KOMBINACIJI SA SOFTVEROM TVRTKE APPLE ILI USLUGAMA, BEZ OBZIRA NA UZROK I BEZ OBZIRA NA OSNOVU ODGOVORNOSTI (UGOVOR, DELIKT ILI NEŠTO DRUGO), ČAK I AKO JE TVRTKA APPLE OBAVIJEŠTENA O MOGUĆNOSTI NASTANKA TAKVE ŠTETE. ODREĐENI PRAVNI SUSTAVI NE DOPUŠTAJU ISKLJUČENJE ILI OGRANIČENJE ODGOVORNOSTI ZA OZLJEĐIVANJE LJUDI ILI ZA NENAMJERNE ILI POSLJEDIČNE ŠTETE, STOGA SE OVO OGRANIČENJE MOŽDA NE ODNOSI NA VAS. Ukupna obveza tvrtke Apple prema vama, za sve nastale štete (osim onih koje može zahtijevati primjenjiv zakon u slučajevima koji se tiču ozljeđivanja ljudi) ni u kojem slučaju nije veća od dvjesto i pedeset dolara ($250.00). Prethodno spomenuta ograničenja primjenjivat će se čak i ako gore navedena pravna sredstva ne ispune svoju osnovnu svrhu.

9. Digitalni certifikati. Softver tvrtke Apple sadrži funkcionalnost koja mu omogućuje prihvaćanje digitalnih certifikata koje je izdala tvrtka Apple ili druge tvrtke. ISKLJUČIVO STE SAMI ODGOVORNI ZA ODLUKU O OSLANJANJU NA CERTIFIKATE KOJE SU IZDALE BILO TVRTKA APPLE, BILO NEKA DRUGA TVRTKA. DIGITALNE CERTIFIKATE UPOTREBLJAVATE NA VLASTITI RIZIK. DO MAKSIMALNE RAZINE KOJU DOZVOLJAVA PRIMIJENJENI ZAKON, APPLE NE JAMČI NITI NE PREDSTAVLJA, IZRIČITO ILI IMPLICITNO, PRODAJU ILI PRIKLADNOST ZA BILO KOJU ODREĐENU SVRHU, TOČNOST, SIGURNOST ILI IZOSTANAK KRŠENJA PRAVA DRUGE STRANE U POGLEDU DIGITALNIH CERTIFIKATA

10. Kontrola izvoza. Ne smijete koristiti ili na bilo koji drugi način izvoziti ili ponovno izvoziti softver tvrtke Apple osim kako je određeno zakonom SAD-a i zakonima pravnih sustava u kojima je softver tvrtke Apple nabavljen. Posebno, ali bez ograničenja, softver tvrtke Apple se ne smije izvoziti ili ponovno izvoziti u (a) zemlje koje su pod embargom SAD-a ili (b) bilo kome tko je na popisu Posebno određenih državljana Ministarstva financija SAD-a ili na popisu Zabranjenih osoba ili entiteta Ministarstva trgovine SAD-a ili bilo kojem drugom popisu zabranjenih strana. Upotrebom softvera tvrtke Apple pokazujete i jamčite da se ne nalazite ni u jednoj takvoj zemlji ili ni na kojem takvom popisu. Također se slažete da nećete koristiti softver tvrtke Apple ni u koje svrhe koje su zabranjene zakonom SAD-a, uključujući između ostalog razvoj, dizajn, izradu ili proizvodnju projektila, nuklearnog, kemijskog ili biološkog oružja.

11. Vladini krajnji korisnici. Softver tvrtke Apple i povezana dokumentacija su “komercijalne stavke”, prema definiciji tog pojma u 48 C.F.R. §2.101, koji se sastoje od “Komercijalnog računalnog softvera” i “Komercijalne računalne softverske dokumentacije”, kako se ti nazivi koriste u 48 C.F.R. §12.212 ili 48 C.F.R. §227.7202, kako je primjenjivo. U skladu s 48 C.F.R. §12.212 ili 48 C.F.R. §227.7202-1 do 227.7202-4, kako je primjenjivo, Komercijalni računalni softver i Komercijalna računalna softverska dokumentacija odobrene su američkim Vladinim krajnjim korisnicima (a) samo kao Komercijalni predmeti i (b) sa samo onim pravima koja su omogućena svim ostalim krajnjim korisnicima prema ovdje navedenim propisima i uvjetima. Neobjavljena prava pridržana su u skladu sa zakonima o autorskom pravu SAD-a.

12. Nadležnost i djelomična ništavost. Na ovu Licencu primjenjivat će se zakoni države Kalifornije, isključujući konflikte zakonskih principa. Na ovu Licencu ne primjenjuje se Konvencija Ujedinjenih Naroda o sporazumima za međunarodnu prodaju dobara, čija je primjena izričito isključena. Ako ste potrošač iz Ujedinjenog Kraljevstva, na ovu Licencu će se primjenjivati zakoni jurisdikcije u kojoj boravite. Ako iz bilo kojeg razloga sud ili mjerodavno zakonodavstvo zaključi da je bilo koja odredba ili dio sadržaja ništavan, preostali dio ove Licence nastavlja djelovati u punoj snazi

13. Cjelokupni sporazum; mjerodavni jezik. Ova Licenca predstavlja cjelokupni sporazum između vas i tvrtke Apple u pogledu uporabe softvera tvrtke Apple i zamjenjuje sve prijašnje ili sadašnje sporazume u vezi s predmetom ovog sporazuma. Nikakve izmjene i preinake ove Licence neće biti obvezujuće osim ako ih je napisala i potpisala tvrtka Apple. Svaki prijevod ove Licence izrađen je za lokalne potrebe te u slučaju neslaganja između inačice na engleskom i inačice na nekom drugom jeziku, inačica ove Licence na engleskom jeziku smatra se mjerodavnom, do mjere koja je dozvoljena lokalnim zakonima u vašem pravnom sustavu.

14. Priznanje neovisnim proizvođačima. Dijelovi softvera tvrtke Apple mogu koristiti ili sadržavati softver neovisnih proizvođača i ostale materijale zaštićene autorskim pravom. Priznanja, uvjeti licence i odricanja od odgovornosti za takve materijale sadržani su u elektroničkoj dokumentaciji za softver tvrtke Apple i vaša uporaba tog materijala podložna je njihovim propisima. Uporaba usluge Google Safe Browsing podložna je uvjetima tvrtke Google (https://www.google.com/intl/hr/policies/terms/)) i pravilima o privatnosti tvrtke Google (https://www.google.com/intl/hr/policies/privacy/).

15. Uporaba MPEG-4 standarda; H.264/AVC obavijest
(a) Softver tvrtke Apple licenciran je prema licenci MPEG-Systems Patent Portfolio License za kodiranje u skladu s normom MPEG-4 Systems, osim što je potrebna dodatna licenca i plaćanje tantijema za kodiranje povezana s (i) podacima pohranjenim ili repliciranim na fizičkim medijima, što se plaća na temelju svakog naslova i/ili (ii) podacima, što se plaća na temelju svakog naslova te se prenosi krajnjem korisniku na trajno pohranjivanje i/ili upotrebu. Takva dodatna licenca može se dobiti od tvrtke MPEG LA, LLC. Dodatne pojedinosti potražite na http://www.mpegla.com.

(b) Softver sadržava MPEG-4 funkciju kodiranja i/ili dekodiranja videosadržaja. Softver tvrtke Apple licenciran je prema MPEG-4 Visual Patent Portfolio licenci za osobnu i nekomercijalnu uporabu korisnika za (i) kodiranje videosadržaja u skladu s normom MPEG-4 Visual (“MPEG-4 Video”) i/ili (ii) dekodiranje MPEG-4 videosadržaja koje je kodirao korisnik tijekom osobne i nekomercijalne aktivnosti i/ili je nabavio od dobavljača videosadržaja koji je licencirao MPEG LA za pružanje MPEG-4 videosadržaja. Nikakva licenca nije dodijeljena niti se podrazumijeva za bilo koju drugu uporabu. Dodatne informacije, uključujući informacije o promotivnim, unutarnjim i komercijalnim uporabama i licenciranju mogu se nabaviti od tvrtke MPEG LA, LLC. Pogledajte https://www.mpegla.com

(c) Softver tvrtke Apple sadržava značajku za AVC kodiranje i/ili dekodiranje, komercijalna uporaba H.264/AVC zahtijeva dodatne licence i primjenjuje se sljedeći propis: AVC ZNAČAJKA U SOFTVERU TVRTKE APPLE OVDJE JE LICENCIRANA SAMO ZA OSOBNU I NEKOMERCIJALNU UPORABU POTROŠAČA ZA (i) KODIRANJE VIDEOSADRŽAJA U SKLADU S AVC NORMOM (“AVC VIDEO”) I/ILI (ii) DEKODIRANJE AVC VIDEOSADRŽAJA KOJI JE KODIRAO KORISNIK TIJEKOM OSOBNE I NEKOMERCIJALNE AKTIVNOSTI I/ILI AVC VIDEO KOJI JE NABAVLJEN OD DOBAVLJAČA VIDEO SADRŽAJA KOJI POSJEDUJE LICENCU ZA PRUŽANJE AVC VIDEOSADRŽAJA. INFORMACIJE VEZANE UZ OSTALE UPORABE I LICENCE MOGU SE DOBITI OD TVRTKE MPEG LA L.L.C. POGLEDAJTE https://www.mpegla.com

16. Ograničenja Yahoo usluge pretraživanja. Yahoo usluga pretraživanja koja je dostupna kroz aplikaciju Safari licencirana je samo za uporabu u sljedećim zemljama i regijama: Argentina, Aruba, Australija, Austrija, Barbados, Belgija, Bermuda, Brazil, Bugarska, Kanada, Kajmanski otoci, Čile, kontinentalna Kina, Hong Kong, Tajvan, Kolumbija, Cipar, Češka, Danska, Dominikanska Republika, Ekvador, El Salvador, Finska, Francuska, Njemačka, Grčka, Grenada, Gvatemala, Mađarska, Island, Indija, Indonezija, Irska, Italija, Jamajka, Japan, Latvija, Litva, Luksemburg, Malezija, Malta, Meksiko, Nizozemska, Novi Zeland, Nikaragva, Norveška, Panama, Peru, Filipini, Poljska, Portugal, Portoriko, Rumunjska, Singapur, Slovačka, Slovenija, Južna Koreja, Španjolska, Sv. Lucija, Sv. Vincent, Švedska, Švicarska, Tajland, Bahami, Trinidad i Tobago, Turska, UK, Urugvaj, SAD i Venezuela.

17. Obavijest o Microsoft Exchange računu. Postavke Microsoft Exchange računa unutar softvera tvrtke Apple licencirane su samo za bežičnu sinkronizaciju informacija, primjerice e-mail poruka, kontakata, kalendara i zadataka, između vašeg Uređaja i Microsoft Exchange poslužitelja ili drugog softvera poslužitelja za implementiranje Microsoft Exchange ActiveSync protokola, koji je licencirala tvrtka Microsoft.

EA1636
25. 06. 2019.

————————————
Dodatne odredbe i uvjeti za ApplePay

Ove Apple Pay dodatne odredbe i uvjeti (ove “Dodatne odredbe”) predstavljaju dodatak Sporazumu o licenciranju softvera tvrtke Apple (“Licenci”); i odredbe Licence i ove dodatne odredbe mjerodavne su za vašu uporabu značajke Apple Pay, koja se prema Licenci smatra „Uslugom“. Pojmovi napisani s velikim početnim slovom spomenuti u ovim Dodatnim odredbama imaju značenja definirana u Licenci.

1.    Pregled i ograničenja uporabe

Apple Pay vam omogućuje:

•     pohranu virtualnih prikaza kreditnih, debitnih i unaprijed plaćenih kartica, uključujući kreditne, debitne, unaprijed plaćene kartice trgovina i Apple Pay Cash karticu koje podržava značajka Apple Pay (“Podržane kartice za plaćanje”) i upotrebu Uređaja podržanih za beskontaktno plaćanje na odabranim lokacijama ili unutar aplikacija ili web stranica;
•     uporabu nagradnih i darovnih kartica koje su spremljene u Walletu (“Kartice koje podržavaju Apple Pay”, zajedno s podržanim karticama za plaćanje, “Podržane kartice”) za beskontaktne transakcije pomoću nagradnih i darovnih kartica u odabranim trgovinama kao dio beskontaktnog plaćanja putem Apple Paya i
•     slanje plaćanja “osoba osobi” drugim korisnicima Apple Paya.

Značajke Apple Pay Softvera tvrtke Apple možda su dostupne samo u određenim regijama, s odabranim izdavateljima kartica, financijskim institucijama i trgovcima. Značajke se mogu razlikovati ovisno o regiji, izdavatelju i trgovcu.

Kako biste upotrebljavali Apple Pay morate posjedovati Podržanu karticu, a popis Podržanih kartica može se povremeno mijenjati. Uz to, za slanje ili primanje plaćanja “osoba osobi” morate imati Apple Pay Cash karticu.

Podržane kartice za plaćanje i plaćanja “osoba osobi” povezane su s Apple ID računom s kojim ste se prijavili u iCloud za potrebe uporabe ovih značajki. Podržane kartice dostupne su samo osobama u dobi od 13 ili više godina i mogu podlijegati dodatnim ograničenjima temeljenima na dobi koja određuje iCloud ili Podržana kartica koju želite upotrijebiti. Apple Pay Cash kartica i mogućnost slanja i primanja plaćanja “osoba osobi” dostupni su samo osobama u dobi od 18 godina ili starijima.

Apple Pay namijenjena je osobnoj upotrebi i smijete upotrebljavati samo svoje Podržane kartice. Ako upotrebljavate podržanu korporativnu karticu, smatra se da to činite uz odobrenje poslodavca i ovlašteni ste za to da obvezujete svog poslodavca na ove uvjete upotrebe i sve transakcije na koje utječe uporaba ove značajke. Ako šaljete ili primate plaćanje “osoba osobi”, izjavljujete da to činite za svoju osobnu, nekomercijalnu uporabu.

Suglasni ste s tim da ne upotrebljavate Apple Pay za potrebe nezakonitih aktivnosti ili prijevare koje Licenca i ove Dodatne odredbe zabranjuju. Nadalje, suglasni ste s upotrebom Apple Paya u skladu s primjenjivim zakonima i propisima. Suglasni ste s tim da nećete ometati ili prekidati Apple Pay uslugu (uključujući pristupanje usluzi putem bilo kojeg automatiziranog sredstva), ili bilo koji poslužitelj ili mrežu povezanu s uslugom, ili bilo koja pravila, uvjete ili propise mreža povezanih s uslugom (uključujući bilo kakav neovlašteni pristup, upotrebu ili nadzor podataka ili prometa).

2.    Odnos tvrtke Apple s vama

Apple Pay vam omogućuje izradu virtualnog prikaza svojih Podržanih kartica na podržanom Uređaju. Međutim, Apple ne obrađuje uplate ili transakcije ostalih neplatnih kartica (kao što je prikupljanje ili trošenje bodova), prima, zadržava ili prenosi vaša sredstva, niti ima ikakvu kontrolu nad uplatama, prihodima, povratima, nagradama, vrijednostima, popustima i ostalim komercijalnim aktivnostima koje možda proizlaze iz vaše uporabe ove značajke.

Odredbe ugovora o korištenju kartice koji ste sklopili s izdavateljem kartice i dalje reguliraju vašu uporabu Podržanih kartica i njihovu uporabu u vezi s uslugom Apple Pay. Slično tome, vaše sudjelovanje u bilo kojem programu nagrada ili darovnih kartica trgovaca i vaša uporaba kartica koje podržavaju Apple Pay zajedno sa značajkom Apple Pay podliježu odredbama i uvjetima tog trgovca.

Apple Pay Cash kartica i mogućnost slanja i primanja plaćanja “osoba osobi” značajke su dostupne samo u Sjedinjenim Državama, a pruža ih Green Dot Bank, član Američke agencije za osiguranje depozita (FDIC). Kad omogućite ove značajke u usluzi Apple Pay, otvarate račun u banci Green Dot Bank, a kad šaljete ili primate plaćanje “osoba osobi” ili uplaćujete ili povlačite sredstva sa svoje Apple Pay Cash kartice, banka Green Dot Bank odgovorna je za primanje i slanje vašeg novca namijenjenom primatelju. Financijska institucija odgovorna za nuđenje usluge Apple Pay Cash i plaćanja “osoba osobi” unutar usluge Apple Pay podliježe promjeni, a vaša uporaba tih značajki podliježe njihovim odredbama i uvjetima.

Ništa navedeno u Odredbama i uvjetima licence ili ovim Dodatnim odredbama i uvjetima ne izmjenjuje uvjete bilo kojeg ugovora o korištenju kartice, ugovora o korištenju ili trgovini, a takvi uvjeti reguliraju vašu uporabu važećih Podržanih kartica ili značajke plaćanja “osoba osobi” usluge Apple Pay i njihovog virtualnog prikaza na vašem Uređaju. Suglasni ste s tim da tvrtka Apple ne predstavlja stranu u vašim ugovorima s izdavateljem kartice ili trgovcem, niti je tvrtka Apple odgovorna za: (a) sadržaj, točnost ili nedostupnost bilo koje platne kartice, nagradne kartice, darovne kartice, komercijalnih aktivnosti, transakcija ili kupnji prilikom korištenja usluge Apple Pay, (b) odobrenje kredita ili procjenu kreditne sposobnosti, (c) prikupljanje ili preuzimanje nagrada ili pohranjene vrijednosti u programu trgovca, (d) financiranje ili ponovno punjenje unaprijed plaćenih kartica, (e) slanje ili primanje plaćanja “osoba osobi” ili (f) uplatu, povrat ili povlačenje novca s vaše Apple Pay Cash kartice.

U slučaju bilo kakvog spora ili pitanja vezanog uz platne kartice, nagradne kartice, darovne kartice ili povezanu komercijalnu aktivnost, obratite se izdavatelju kartice ili trgovcu. Za pitanja vezana uz Apple Pay Cash karticu ili plaćanja “osoba osobi” obratite se Apple Podršci za korisnike

3.    Privatnost

Kako bi pružio cjelovito iskustvo, Apple Pay zahtijeva neke informacije s vašeg Uređaja. Nadalje, kad koristite svoju Apple Pay Cash karticu ili šaljete ili primate plaćanja “osoba osobi”, prikupljaju se dodatne informacije o vašim transakcijama i zadržavaju radi servisiranja vašeg računa, sprječavanja prijevare i za regulatorne svrhe. Dodatne informacije o vrsti prikupljanih podataka, korištenih i dijeljenih kao dio vaše uporabe usluge Apple Pay, Apple Pay Cash kartice ili plaćanja “osoba osobi” kod usluge Apple Pay, možete pročitati u odjeljku Više o Apple Payu i privatnosti (kojima se može pristupiti ako odete na Wallet i Apple Pay na vašem Uređaju ili u aplikaciji Watch na uparenom Uređaju) ili ako posjetite https://www.apple.com/privacy/. Korištenjem tih značajki, pristajete i suglasni ste da Apple i njegove podružnice i zastupnici mogu prenositi, prikupljati, održavati, obrađivati i upotrebljavati sve navedene informacije kako bi omogućili funkcionalnost aplikacije Apple Pay.

4.    Sigurnost; izgubljeni ili oštećeni uređaji

Apple Pay pohranjuje virtualne prikaze vaših Podržanih kartica i trebali biste ih zaštititi kao što biste zaštitili gotovinu ili svoje kreditne, debitne, unaprijed plaćene ili darovne kartice u fizičkom obliku. Prosljeđivanje lozinke Uređaja drugoj osobi ili davanje dopuštenja drugoj osobi za unošenje svojeg otiska prsta radi uporabe značajke Touch ID ili omogućavanja značajke Face ID može rezultirati time da će druga osoba moći vršiti plaćanja, slati, tražiti ili primati plaćanja “osoba osobi”, povlačiti novac s vaše Apple Pay Cash kartice ili primati ili preuzimati nagrade ili kredit pomoću Apple Paya na vašem Uređaju. Isključivo ste sami odgovorni za održavanje sigurnosti svojeg Uređaja i lozinke. Suglasni ste s tim da Apple ne snosi odgovornost ako izgubite ili podijelite pristup vašem Uređaju. Suglasni ste s tim da Apple ne snosi odgovornost ako izvršite neovlaštene izmjene na softveru tvrtke Apple (npr. probijanjem zaštite).

Možda ćete morati uključiti dodatne sigurnosne mjere, kao što je autorizacija s dva faktora za svoj Apple ID, kako biste pristupali određenim značajkama usluge Apple Pay, uključujući Apple Pay Cash karticu i plaćanja “osoba osobi” s uslugom Apple Pay. Ako naknadno uklonite te sigurnosne značajke, možda nećete moći nastaviti pristupati određenim značajkama usluge Apple Pay.

Ako se vaš Uređaj izgubi ili ga ukradu i omogućena je opcija Nađi moj iPhone, možete upotrijebiti opciju Nađi moj iPhone kako biste pokušali spriječiti mogućnost plaćanja virtualnim Podržanim platnim karticama ili slanja plaćanja “osoba osobi” na tom Uređaju tako da podesite Mod izgubljenog uređaja. Također možete obrisati svoj Uređaj, čime će se pokušati spriječiti mogućnost plaćanja virtualnim Podržanim platnim karticama ili slanja plaćanja “osoba osobi” na Uređaju te će se također pokušati ukloniti kartice koje podržavaju Apple Pay. Također biste se trebali javiti izdavatelju Podržane platne kartice, prodavatelju koji je izdao Apple kartice s mogućnošću plaćanja i Appleu u slučaju vaše Apple Pay Cash kartice kako biste spriječili neovlašteni pristup svojim Podržanim karticama.

Ako prijavite aktivnost prijevare ili zlouporabe ili Apple pretpostavlja da se takva aktivnost dogodila, pristajete surađivati s tvrtkom Apple pri bilo kojoj istrazi te primjenjivati bilo koje mjere sprječavanja prijevare koje propišemo.

5.    Ograničenje odgovornosti.

UZ ODRICANJE OD JAMSTVA I OGRANIČENJE ODGOVORNOSTI NAVEDENA U LICENCI, APPLE NE PREUZIMA ODGOVORNOST ZA KUPNJE, UPLATE, TRANSAKCIJE I OSTALE KOMERCIJALNE AKTIVNOSTI IZVRŠENE UPOTREBOM ZNAČAJKE APPLE PAY, I PRISTAJETE RJEŠAVATI SVE PROBLEME ILI SPOROVE POVEZANE SA SVOJIM PODRŽANIM KARTICAMA, PLAĆANJIMA „OSOBA OSOBI“ I POVEZANOM KOMERCIJALNOM AKTIVNOSTI ISKLJUČIVO U SKLOPU UGOVORA KOJE STE SKLOPILI S IZDAVATELJEM KARTICA, PLATNOM MREŽOM, FINANCIJSKIM INSTITUCIJAMA ILI TRGOVCEM.

————————————
OBAVIJESTI TVRTKE APPLE
Ako vas tvrtka Apple treba kontaktirati u vezi proizvoda ili računa, pristajete na to da obavijesti primate putem elektroničke pošte. Suglasni ste da će sve takve obavijesti koje vam pošaljemo elektroničkim putem, zadovoljiti sve pravne komunikacijske zahtjeve.